IPL 2018ની વધુ એક મહત્ત્વની મેચમાં આજે DDના સુકાની ગૌતમ ગંભીરે ટોસ જીતીને પહેલા બોલિંગ લીધી છે. કોલકાતા ખાતે યજમાન KKR અને DD વચ્ચે મહત્ત્વનો મુકાબલો યોજાઈ રહ્યો છે. અત્યારસુધીમાં બંને ટીમ વચ્ચે કુલ 20 IPL મેચ યોજાઈ છે. આમાંથી KKRનો 12માં વિજય થયો છે, જ્યારે DD ફક્ત 8 મેચ જીતી શકી છે. જો કે, આજની મેચમાં DDનું પલ્લું ભારે લાગે છે. MI સામેની ગત મેચમાં જીત હાંસલ કર્યા બાદ DDનો આત્મવિશ્વાસ વધ્યો છે. ત્યારે છેલ્લી 2 મેચમાં હાર મળવાને કારણે KKR ખરાબ ફોર્મ સામે ઝઝૂમી રહી છે. જો કે, બેટિંગ મામલે પણ DDની તુલનામાં KKRની સ્થિતિ નબળી જણાઈ રહી છે.